Mobilanlæg til flis: 250 - 5.000 kW
Linkas mobilanlæg er komplette og nøglefærdige varmeværker i container, tilpasset anlæggets størrelse. Anlægget leveres og opstilles af en kran på et forberedt betonfundament.
Mobilanlæg til flis
Med Linkas mobilanlæg får du et nøglefærdigt varmeværk, som er bygget op i en stor standard- eller specialcontainer, afhængig af anlæggets størrelse og sammensætning. Dertil kommer en selvstændig brændselscontainer med skrabersystem, en særlig askecontainer og en skorsten, som alle er forbundet med mobilanlæggets store hovedcontainer.
Flisen opbevares på skrabersystemet, hvor et antal vandretliggende skrabere transporterer det frem til en forsænket tværsnegl. Herfra transporteres flisen videre til hovedcontaineren via snegle, gennem en cellesluse og ind i kedlens forbrændingskammer.
Brændselstype: Træflis
Se prøvningsattester
Linka H-kedlen – til flis
Linka har mange års erfaring med udvikling af den særlige, avancerede fyringsteknologi til træflis og andet biobrændsel. Og i at udnytte teknologien optimalt i mobilanlæg med høj driftssikkerhed og brugervenlighed.
I løbet af 2013 leverede Linka tre mobile flisanlæg til det norske forsvar, som er placeret på tre af deres baser i det nordlige Norge.
I april 2017 idriftsatte Linka et stort, 4.000 kW mobilt varmeværk i et nybygget norsk industriområde, som hermed er sikret CO2 neutral varme.